經數: 一七八九

經名: 楞伽阿跋多羅寶經註解卷第四下

頁數: 四二一

上              欄

妄想. 能施空也. 不攝受能受空也. 不計著色

相. 所施之物空也. 菩薩如是行施. 是爲利樂

一切衆生. 故曰上上方便也. 卽於彼緣等. 謂

卽以善修檀度之心. 於持戒等緣亦妄想不

生. 一一稱性而持者戒也. 如是而持戒. 則非

持非犯. 如是而安忍. 則不違不順. 如是而精

進. 則何進何怠. 如是而修禪. 則無定無亂. 如

是而行般若. 則非愚非慧. 自然不卽二邊不

離二邊. 安於中道直濟彼岸. 是爲上上波羅

*蜜相. 忍中言知攝所攝者. 卽能取所取自性

皆空. 精進中凡兩言方便者. 一則別相. 謂誦

經等. 二則通相. 謂兼五度皆須精進而行. 禪

度中言不墮聲聞攝受者. 謂聲聞定力偏多.

及樂著涅槃. 菩薩則不如是也. 而六度皆言

妄想不生. 或言悉滅或言非性. 是則六度雖

異. 而以離妄爲本. 若能離妄何行不成哉. 先

身轉勝而不可壞者. 謂六度增進乃至般若.

所得慧身轉勝前五. 不可破壞. 得自覺聖趣.

則又般若之至者. 於是三品雖通中下. 意實

在乎上上. 修者擇1焉

爾時世尊欲重宣此義. 而說偈言

空無常刹那      愚夫妄想作

如河燈種子      而作刹那想

刹那息煩亂      寂靜離所作

一切法不生      我說刹那義

如來2常以如河流如種子如燈等喩. 破彼

妄想有爲作法皆是空無常刹那. 凡愚不善

此隱密之說. 而起刹那妄想. 刹那息煩亂等.

正頌上隱覆義. 謂能了刹那. 可以息煩亂. 體

中              欄

寂靜則自然離所作. 故一切法無生. 所以爲

說刹那之義也

物生則有滅      不爲愚者說

無間相續性      妄想之所熏

無明爲其因      心則從彼生

乃至色未生      中間有何分

物生則有滅. 固是生滅常理. 若爲愚者

說則滋名相. 於是破生滅法. 先示生相爲

所破. 謂無間相續性. 卽刹那生滅. 由妄想

所熏無明爲因. 故刹那妄心從彼而生. 次

明能破中初破生相. 言乃至色未生等. 承

上心. 雖生而色未生時. 中間自無所依之

分. 是心無色而不生也. 有何分. *入楞伽作

何所住

相續次第滅      餘心隨彼生

不住於色時      3可所緣而生

以從彼生故      不如實因生

云何無所成      而知刹那壞

此明相續滅相. 謂色雖已生. 而心續滅是

色心不相待. 縱有餘心隨彼色生. 苟心不

住於色. 復何所緣而生. 爲其念念不住而

亦不取故. 是心雖有色亦無生性. 抑若從

彼生. 則自無生性可得. 故曰不如實因生.

次破滅相者. 由上心刹那成相尙不可得. 肉

有刹那滅相乎. 壞卽滅也. 旣破生滅則復

本眞常矣

修行者正受      金剛佛舍利

光音天宮殿      世間不壞事

住於正法得      如來智具足

下              欄

比丘得平等      云何見刹那

□□婆幻等      色無有刹那

於不實色等      視之若眞實

此頌不壞法有四. 謂修行者正受一也. 金

剛二也. 佛舍利三也. 光音天宮殿四也. 此

天三災不壞. 復爲後劫生成之始. 此天與

金剛. 是世間不壞事. 正受與佛舍利. 是出

世間不壞事. 次示能得不壞之人. 言住於

正法得者. 謂如來以正智具足莊嚴. 比丘以

平等正受. 皆以正法而得. 然金剛與光音. 雖

曰不壞. 總是無常. 云何見刹那者. 頌上結

斥. 謂若不如上作刹那見. 當以何理見刹

那耶. 故以□城喩之. 然幻色固非刹那. 而

衆生於虛妄法中計爲實有. 是猶視□城幻

色爲實. 非刹那而何. 若了刹那妄卽眞實

矣

爾時大慧菩薩復白佛言. 世尊. 世尊記阿羅

漢得成阿□多羅三□三菩提與諸菩薩等無

差別. 一切衆生法不涅槃誰至佛道. 從初得

佛至般涅槃. 於其中間不說一字. 亦無所答.

如來常定故. 亦無慮亦無察. 化佛化作佛事.

何故說識刹那展轉壞相. 金剛力士常隨侍

[&FFFF]#. 何不施設本際. 現魔魔業惡業果報. □遮

摩納孫陀利女空[&FFFF]#而出. 惡業障現. 云何如

來得一切種智. 而不離諸過此文有七問.

一問授聲聞記. 二自一切衆生下至無所答.

問佛何故言不說法. 三如來常下. 問何待思

惟說法. 四化佛下. 問說刹那壞相. 五問何故

金剛侍[&FFFF]#. 六問本際. 七問九惱. 九惱者. 如天

經數: 一七八九

經名: 楞伽阿跋多羅寶經註解卷第四下

頁數: 四二二

上              欄

魔之興兵□遮婆羅門. 女以木盂繫腹孫陀

利殺女入婆 黎那村乞食空[&FFFF]#而出食馬麥頭

背俱痛刺傷足設火坑毒飯. 是爲九也

佛告大慧. 諦聽諦聽. 善思念之. 當爲汝說. 大

慧白佛言. 善哉世尊. 唯然受敎. 佛告大慧. 爲

無餘涅槃故. 說誘進行菩薩行者故. 此及餘

世界. 修菩薩行者. 樂聲聞乘涅槃. 爲令離聲

聞乘進向大乘. 化佛授聲. 聞記. 非是法佛. 大

慧. 因是故記諸聲聞與菩薩不異. 大慧不異

者. 聲聞緣覺諸佛如來. 煩惱障斷解脫一味.

非智障斷. 大慧. 智障者. 見法無我殊勝淸淨.

煩惱障者. 先習見人無我斷. 七識滅法障解

脫. 識藏習滅究竟淸淨  此答初問. 言爲無

餘涅槃故說等者. 子果縛盡故曰無餘. 然非

究竟. 雖爲授記乃須行菩薩行. 此乃誘進小

乘. 又曰. 此及餘世界等. 言菩薩有始修大行

復樂小果. 爲其說授記事以策進之. 故云進

向大乘. 此則斯經言記聲聞之意. 授聲聞記

正在法華. 今乃化佛權記. 故云非是法佛. 言

與菩薩不異等. 據同斷惑障解脫一味云爾.

非爲智障斷也. 智障1斷則見法無我. 得如來

殊勝淸淨境界. 非聲見也. 聲聞但斷見思煩

惱. 見人無我. 未破無明見法無我. 故與菩

薩異也. 又曰七識滅者. 乃以七八識. 而論二

障有脫未脫. 二乘但滅七識. 而法障未脫. 所

謂但離虛妄名爲解脫是也. 若法障等滅. 方

爲究竟淸淨. 是知同異未易輕議也

因本住法故. 前後非性  此答第二問也. 謂

本住法無增無減. 故前無佛道可得. 後無涅

中              欄

槃可入. 中間亦無法可說. 故曰前後非性. 非

性者離自性也

無盡本願故. 如來無慮無察而演說法. 正智

所化故. 念不妄故. 無慮無察. 四住地無明住

地習氣斷故. 二煩惱斷離二種死. 覺人法無

我. 及二障斷此答第三問也. 如來度生誓

願無盡. 無謀而應非說而說. 故曰無慮無察.

良以究窮正智圓鑑法界. 如鏡現像何待思

慮然後說法耶. 又曰四住地等. 謂究竟果盡.

所斷者二障. 所離者二死. 所證者2無二我法

門. 豈化佛之所爲乎

大慧. 心意意識眼識等七. 刹那習氣因. 善無

漏品離不復輪轉. 大慧. 如來藏者. 輪轉涅槃

苦樂因. 空亂意慧愚癡凡夫所不能覺

此答第四問也. 心意等名七識身. 卽一第六

事識. 3而刹那有壞不壞者. 所從言異耳. 若

以諸識. 從刹那習氣因. 則有壞. 從善無漏品.

則不壞. 以其性離非刹那. 故不復輪轉. 卽不

壞義. 然刹那習氣者. 六識之分也. 善無漏品

者. 七識之分也. 此乃六七對. 明壞不壞義. 若

約七八相望. 則七識執我想心未忘故. 有可

壞*惟八識不壞. 故特言眼識等七意存八識

不壞故也. 如來藏者別顯藏識. 謂此識在輪

轉謂之輪轉. 在涅槃謂之涅槃. 與之爲苦樂.

而未如不淨. 是則不卽不離. 非壞不壞. 故非

凡愚所能覺知. 空亂者小乘著空. 乃爲空所

亂也

大慧. 金剛力士所隨護者. 是化佛耳. 非眞如

來. 大慧眞如來者. 離一切根量. 一切凡夫聲

下              欄

聞緣覺及外道根量悉滅. 得現法樂住無間

法智忍. 故非金剛力士所護. 一切化佛不從

業生. 化佛者. 非佛不離佛. 因陶家輪等衆生

所作相而說法. 非自通處說自覺境界此

答第五問也. 問中有對論別論. 對論則佛有

眞化. 故曰力士所護者. 化佛也. 離一切根量

等. 言眞佛不墮自他陰界入法. 得現法樂住

無間法智忍故. 則究竟住於智斷. 功德法身

常與定俱. 故不須護. 別論者. 雖化亦不護. 凡

二意故. 蓋化謂化現. 亦應也. 又無而Ｃ有曰

化. 皆隨機應現. 不同凡夫隨實業生. 則不待

護一也. 又曰化佛者. 非佛不離佛. 乃從眞起

化. 故非一非異. 亦不待護二也. 但化用必因

衆生. 衆生有作須衆緣具. 故佛亦以緣具說

法. 故曰因陶家論等. 正取緣具義也. 是則不

護而護. 如金剛力士. 豈得非化乎. 非自通處

者. 不同眞佛*惟說自覺境界也

復次大慧. 愚夫依七識身滅. 起斷見. 不覺識

藏故. 起常見. 自妄想故不知本際. 自妄想慧

滅故解脫  此答第六問也. 本際非不可施

設. 但爲衆生未能出自妄想外故. 於本際有

所不知. 極其妄想. 不出斷常二見. 故曰愚夫

依七識身滅等. 據彼所知. 極於七識之外無

所知故. 因起斷見. 而不覺識藏無盡. 見其念

念相續故. 起常見. 由其自妄想內. 而不及外

故不能知. 必待妄想轉滅. 方是解脫慧滅者.

示妄不自滅. 必由慧而滅也

四住地無明住地習氣斷故. 一切過斷此

答第七問也. 如來五住煩惱. 正習俱盡二死

經數: 一七八九

經名: 楞伽阿跋多羅寶經註解卷第四下

頁數: 四二三

上              欄

永忘. 豈復有魔業等事. 然皆爲衆生故. 方便

示現耳. 此之七問七答. 依經分節. 或分爲十

或節爲六. 讀者宜自詳之

爾時世尊欲重宣此義. 而說偈言

三乘亦非乘      如來不磨滅

一切佛所記      說離諸過惡

爲諸無間智      及無餘涅槃

誘進諸下劣      是故隱覆說

諸佛所起智      卽分別說道

諸乘非爲乘      彼則非涅槃

欲色有及見      說是四住地

意識之所起      識宅意所住

意及眼識等      斷滅說無常

或作涅槃見      而爲說常住

非乘者非佛乘也. 不磨滅者謂眞佛也. 以

其非乘故. 爲授一乘記. 以其是眞佛故. 說

離諸過惡. 此間頌初後二答. 亦兼頌第五

問答也. 爲諸無間智等覆. 頌初答意可知.

諸佛所起智者. 頌答第二問也. 謂從初起

道樹所得智. 後卽分別說道. 此以其說而

顯無說. 非曰不說. 以非性言之. 故三乘而

非佛乘. 眞空涅槃而非究竟涅槃. 云不說

爾. 欲色有及見等者. 頌四住地也. 謂三界

見思分爲四住. 意識下. 頌答第六問. 謂意

由八識而起. 而八識意之所住. 故謂之爲

宅. 以是言之. 自不容以七識身滅而起斷

見. 彼又於意及眼識等斷滅處. 說無常. 或

作涅槃見者. 此皆凡外自妄想見. 故不知本

際. 如來爲是說常住也

中              欄

爾時大慧菩薩. 以偈問曰

彼諸菩薩等      志心佛道者

酒肉及與[&FFFF]#      飮食爲云何

惟願無上尊      哀愍爲演說

愚夫所貪著      臭穢無名稱

虎狼所甘嗜      云何而可食

食者生諸過      不食爲福善

惟願爲我說      食不食罪福

如來在鬼王宮中說法. 諸夜叉等念. 食時

將至. 非肉不食. 大慧欲令諸鬼生慈心故. 因

請如來說食肉不食肉罪福

大慧菩薩說偈問已. 復白佛言. 惟願世尊. 爲

我等說食不食肉功德過惡. 我及諸菩薩. 於

現在未來. 當爲種種希望食肉衆生分別說

法. 令彼衆生慈心相向. 得慈心已. 各於住地

淸淨明了. 疾得究竟無上菩提. 聲聞緣覺自

地止息已. 亦得速成無上菩提. 惡邪論法諸

外道輩. 邪見斷常[&FFFF]#倒計著. 尙有遮法不聽

食肉. 肉復如來世間救護正法成就. 而食肉

耶  *入楞伽云. 路伽耶等諸外道輩. 起有無

見執著斷常. 尙有遮禁不聽食肉. 何肉如來

正等覺大悲舍育世所依□. 而許自他俱食

肉耶

佛告大慧. 善哉善哉. 諦聽諦聽. 善思念之. 當

爲汝說. 大慧白佛言. 唯然受敎. 佛告大慧. 有

無量因緣不應食肉. 然我今當爲汝略說. 謂

一切衆生從本以來展轉因緣*常爲六親. 以

親想故. 不應身肉入*楞伽云. 一切衆生從

無始來. 在生死中輪□不息. 靡不曾作父母

下              欄

兄弟男女眷屬乃至朋友親愛侍使. 易生而

受鳥獸等身. 云何於中取而食之

驢□駱駝狐狗牛馬人獸等肉. 屠者雜賣故.

不應食肉. 不淨氣分所生長故. 不應食肉. 衆

生聞氣悉生恐怖. 如□陀羅及譚婆等. 狗見

憎惡驚怖群吠故. 不應食肉梵音□陀羅.

此云屠者. 譚婆此云食狗肉人. 又獵師也

又令修行者慈心不生故. 不應食肉. 凡愚所

嗜臭穢不淨. 無善名稱故. 不應食肉. 令諸[&FFFF]#

術不成就故. 不應食肉. 以殺生者見形起識

深味著故. 不應食肉. 彼食肉者. 諸天所棄故.

不應食肉. 令口氣臭故. 不應食肉. 多惡夢故.

不應食肉. 空閑林中虎狼聞香故. 不應食肉.

令飮食無節故. 不應食肉. 令修行者不生厭

離故. 不應食肉. 我[&FFFF]#說言. 凡所飮食作食子

肉想. 作服藥想故. 不應食肉. 聽食肉者. 無有

是處復次大慧. 過去有王. 名師子蘇陀婆食

種種肉. 遂至食人. 臣民不堪. 卽便謀反. 斷其

奉祿. 以食肉者有如是過故. 不應食肉. 復次

大慧. 凡諸殺者. 爲財利故殺生屠販. 彼諸愚

癡食肉衆生. 以錢爲網而捕諸肉. 彼殺生者.

若以財物. 若以鉤網. 取彼空行水陸衆生. 種

種殺害屠販心利. 大慧. 亦無不敎不心不想

而有魚肉. 以是義故. 不應食肉. 大慧. 我有時

說遮五種肉. 或制十種. 今於此經一切種一

切時. 開除方便. 一切悉斷. 大慧. 如來應供等

正覺尙無所食. 肉食魚肉. 亦不敎人. 以大悲

前行故. 視一切衆生猶如一子. 是故不應令

食子肉  文中言亦無不敎不心不想而有魚

經數: 一七八九

經名: 楞伽阿跋多羅寶經註解卷第四下

頁數: 四二四

上              欄

肉者. 應具二義. 一謂屠販者. 非*惟自殺. 亦

敎人殺者. 敎也. 爲財利故以鉤網等取彼衆

生者. 心也. 見形起識身生味著者. 想也. 次謂

愚癡食肉衆生. 雖不自殺. 以食肉故興彼屠

販. 卽敎殺義. 以錢爲網而捕諸肉. 卽心義. 想

義同上. 然儒之五常以仁爲首. 若曰. 釣而不

網. □不射宿. 不殺胎. 不歿夭. 君子遠□[&FFFF]#.

皆仁之端. 而不禁於食肉. 我佛直以不殺衆

生. 爲第一戒. 視昆蟲肖翹無異己子. 謂此而

不戒則斷慈悲種子. 其爲仁豈不博哉

爾時世尊欲重宣此義. 而說偈言

曾悉爲親屬      鄙穢不淨雜

不淨所生長      聞氣悉恐怖

一切肉與[&FFFF]#      及諸[&FFFF]#[&FFFF]#等

種種放逸酒      修行常遠離

亦常離麻油      及諸穿孔床

以彼諸細蟲      於中極恐怖

言離麻油者. 外國風俗□麻使生蟲合壓

之規多汁益肥. 如何可食. 孔隙諸狀多有蟲

聚. 皆不可坐臥. 以諸蟲於坐臥之時生驚怖

故

飮食生放逸      放逸生諸覺

從覺生貪欲      是故不應食

由食生貪欲      貪令心迷醉

迷醉長愛欲      生死不解脫

爲利殺衆生      以財網諸肉

二俱是惡業      死墮叫呼獄

若無敎想心      則無三淨肉

彼非無因有      是故不應食

中              欄

彼諸修行者      由是悉遠離

十方佛世尊      一切咸訶責

展轉更相食      死墮虎狼類

臭穢可厭惡      所生常愚癡

多生□陀羅      獵師譚婆種

或生陀夷尼      及諸食肉性

羅刹□□等      遍於是中生

縛象與大雲      央掘利魔羅

陀夷尼此云羅刹女. 縛象大雲央掘摩羅.

皆經名也

及此楞伽經      我悉制斷肉

諸佛及菩薩      聲聞所訶責

食已無□愧      生生常癡冥

先說見聞疑      已斷一切肉

妄想不覺知      故生食肉處

如彼貪欲過      障□聖解脫

酒肉[&FFFF]#[&FFFF]#[&FFFF]#      悉爲聖道障

未來世衆生      於肉愚癡說

言此淨無罪      佛聽我等食

食如服藥想      亦如食子肉

知足生厭離      修行行乞食

安住慈心者      我說常厭離

虎狼諸惡獸      □可同游止

若食諸血肉      衆生悉恐怖

是故修行者      慈心不食肉

食肉無慈慧      永背正解脫

及違聖表相      是故不應食

得生梵志種      及諸修行處

智慧富貴家      斯由不食肉

下              欄

佛說心品將末. 大慧復請垂誡酒肉等以

終之. 蓋吾佛設化. 以一性平等爲本. 以慈

悲同體爲心. 以爲人入道爲宗故. [&FFFF]#先於

淸淨離過. 以濟物度生爲事故. [&FFFF]#上於罪

福因果. 是以楞嚴正宗之後. 具明四種明

誨三種漸次. 而於此經誡之彌篤. 亦可以

之擬流通焉. 文先請通誡. 次請別誡. 佛答

中備列不應食肉者凡十七緣. 云云. 次示

遮制通局中. 初言小敎方便. 或開五種. 謂

見聞疑殺等. 自餘宜若開食或制十種. 謂

人蛇象等. 而不及餘類. 似應通許者. 然尤

謹言之. 但曰遮制而已. 曾無開許之言. 縱

有一時方便. 亦不得已爾. 次言此經. 開除

方便一切悉斷. 其言可謂深切矣. 而論者

猶以聽制食肉. 爲一疑難. 蓋記者有言曰.

此經菩薩不應食肉. 故知仍存小敎中開. 遂

謂此經但制菩薩. 仍存小敎開許者. 或謂

記者之誤. 今謂非也. 正言楞伽當四阿含

之後故. 存漸敎之說. 異乎梵網頓制. 以

見此經部當方等. 如是而已. 所謂存者特

其文耳. 何謂猶存其事. 且以爲誤耶. 不

然經云一切悉斷. 斯言何謂乎. 嗚呼大爲

之防嚴爲之制. 而世猶或違之. 肉不爲之

誡乎. 有以見業習之深也. 至有不復[&FFFF]#歎

梵行亦令他人入不律儀者. 吾知斯人自貽

厥咎. 然此經言. 一切法唯自心現. 苟知善

惡唯心. 柰何順妄想而違聖敎哉. 戒之勉

之

楞伽阿跋多羅寶經1卷第四終四終

經數: 一七九○

經名: 入楞伽心玄義

頁數: 四二五

上              欄

今經四卷凡四品. 總名爲佛語心. 而無別

品之目. 魏本十卷分十八品. 唐本七卷分

十品. 後東都沙門寶臣. 註唐本. 則取魏之

餘八品. 如次間入. 亦成十八品. 1夫楞伽

一經. 乃諸佛所說心法. 佛說此法令一切

菩薩入自心境. 則知云佛語心品者. 據一

經大意而言之. 其魏唐二本. 別分品目者.

據經之節段而分之. 使學者易曉知. 文有

總別. 理無二致也. 昔姚秦命僧講此經. 而

不分節段. 講無倫序. 故主有云. 吾佛經賓

主問答. 皆有起盡. 此僧講經如何獨無倫

序. 時道安在洛陽聞此說乃歎曰. 何以吾

□例受斯恥. 自此經無大小例分三分. 後

親光論傳至中華. 果符其說. 所謂分經雅

合於親2光者是也. 今四卷仍存佛語心. 品

後依魏唐二本所3列之. 品標於其上. 4遮

使講學之人不迷於章段. 然十八品之中.

但缺陀羅尼偈頌二品. 初勸請品中文亦

不足. 止有六行偈文. 以爲別序分. 斷食肉

卽流通分. 故知文略而義不略也5(臣)僧(如[&FFFF]#)

謹識

6親刻楞伽經後題

皇帝旣御寶曆. 丕弘儒典參用佛乘. 以化成

天下. 且以般若心經及金剛楞伽二經發明

心學寔爲迷. 塗之日月苦海之舟航. 乃

洪武十年冬十月

詔天界禪師(臣宗□)演福法師(臣如[&FFFF]#)重加箋釋.

明年春正月. 心經金剛經新註成. [&FFFF]#徹叡覽

中              欄

已刊行矣. 秋七月楞伽註又成

上御西華樓(宗□如[&FFFF]#)同侍從之臣投進

上覽已悅曰. 此經之註. 誠爲精確. 可流布海

內使學者講習焉. (宗□)卽奉

詔. □梓於京師天界禪林(如[&FFFF]#)還杭之演福私

念與(宗□)同被

上旨. 豈宜以天界爲拘. 合刊斯經於演福. 獨

其卷帙浩繁. 未遂厥志. 蚤夜以爲憂. 淨慈禪

師(臣夷簡)乃爲撰疏. 勸諸同袍□樂善者助成

之. 起手於又明年夏五月. 至冬十一月訖

功. 費□五百六十四[&FFFF]#云. 惟楞伽一經. 具

藏通別圓四敎大旨. 所以斥小乘之偏. 破

邪見之惑. 無非欲顯圓宗自覺正智而已. 第

其文辭古奧. 讀者殊未易曉. 東都沙門寶

臣[&FFFF]#爲之訓□. 援據雖若該博. 而於經意

多邈然不相入. 胥臺雷菴受公. 徒襲寶臣

之緖論. 自不能伸一啄. 二者咸無取焉. 惟

柏庭法師善月. 依天台敎旨著爲通義. □

然絶出常倫. 苟以經文顯白者證之. 亦未

[&FFFF]#有遺憾. 他尙何望哉(如[&FFFF]#)以辯博無□之

智. 遊戱毘盧藏海. 台衡之書無不融攝. 故

其論著雖有徵於柏庭. 反復參驗務不失如

來說經本意(宗□)又能裁度旨趣. 約繁辭而

歸精當. 遂使數百載疑文奧義. 煥然明暢.

誠可謂靈承

皇上嘉惠烝民之意. 弘昭大覺立敎度人之

方者矣. 嗚呼佛之大法. 惟帝王能興之. 宗師

能傳之. 今一旦遭逢如此之盛. 讀是經者. 小

則思遠惡而遷善. 大則思明心而見性. 庶不

下              欄

負

聖天子之大德哉. 是年冬十二月四日. 前翰

林學士承  旨. 嘉議大夫知  制誥. 兼修國

史兼  太子贊善大夫(臣) 金華宋□. 載拜謹

題

7入楞伽心玄義一卷

西明寺沙門法藏撰

將釋此經十門分別. 一敎起所因. 二藏部所

攝. 三顯敎差別. 四敎所被機. 五能詮敎體. 六

所詮宗趣. 七釋經題目. 八部類傳譯. 九義理

分齊. 故隨文解釋

初敎起所因者. 先總後別. 總謂一事法華云.

如來唯爲一大事因緣出興于世. 謂開示悟

入佛之知見. 解云. 佛意欲令以己所得授與

衆生爲本意也. 二別顯者謂諸聖敎起必賴

緣緣乃多端數過塵算. 智論云. 如須彌山非

無因緣. 非少因緣而令震動. 般若敎起亦復

如是. 廣如彼說. 今別顯此經略顯十義. 一順

古. 二滿願. 三機感. 四破惡. 五□邪. 六殄執.

七酬問. 八除疑. 九顯實. 十成益. 初順古者謂

如下文. 過去諸佛亦曾於此山頂說五法三

性八識二空內心所證. 我亦同彼. 是知未來

諸佛亦同此說. 此則如大王路三世同遊也.

二滿願者. 謂佛過去曾見古佛. 說內證法因

則立願. 今旣成佛. 酬滿本願亦說斯法. 下文

經數: 一七九○

經名: 入楞伽心玄義

頁數: 四二六

上              欄

云. 佛告大慧. 如來本願力故當爲汝說. 三機

感者. 謂諸菩薩及此城中諸夜叉等根熟宜

聞. 上感如來應機說法. 如下文中羅婆那王

勸請品說. 四破惡者爲破諸羅刹等毒惡心

故. 斷諸殺生食肉等故. 如彼品說. 五□邪者.

爲破四宗諸外道等. 令邪執永盡歸正見故.

如下廣說. 六殄執者. 爲破二乘諸法執見. 乃

至令彼定性二乘亦向無上大菩提故. 具如

下說. 七酬問者. 謂酬大慧等百八問故. 及酬

隨事別別問故. [&FFFF]#如文顯. 八除疑者. 但初學

菩薩聞諸大乘經所說深義. 未能決了生三

種疑. 一聞畢竟空執無因果. 二聞如來藏具

足功德. 疑同外道神我. 三聞說能所心境. 執

無唯識. 今明眞空其必不壞幻有. 性德擧體

不□眞空. 虛妄之境皆從心現. 爲破此等多

種疑故. 具如下說. 九顯實者. 爲顯大乘根本

實義. 所謂五法三性八識二空. [&FFFF]#不皆於自

心如來藏立. 爲學大乘者生正見處正信. 正

行由此成就. 皆如下說. 十成益者. 令諸菩薩

始從正信終至正證. 斷障得果. 坐寶蓮華成

最正覺. 略顯由此十種因緣故令此敎興

第二明藏部所攝者. 敎旣興已. 次辨此敎何

藏所收. 略辨三義. 初就三藏 . 二約二藏. 三約

十二部. 先就三藏者. 一修多羅. 此云契經. 謂

契理契機. 契經卽藏. 持業立名. 二毘奈耶此

云調伏. 謂調治三業制伏惡行. 調伏之藏. 依

主立名. 三阿毘達摩此云對法. 謂簡擇妙理

明了對智. 對法之藏. 依主立名. 二明所攝者.

於此三中正唯契經藏攝. 以涅槃中始從如

中              欄

是終至奉行. 唯契經故. 或亦對法藏收. 以瑜

伽云世尊自說循環硏□. 明了法相爲摩□

履迦. 摩□履迦此云本母. 卽對法之異名. 此

經旣有問答硏覆. 故知亦是對法藏攝. 若據

遮酒1完調心行. 亦有調伏義. 此說應知. 二

明二藏攝者. 謂前三藏通大小乘故. 攝論云.

由上下乘差別故. 立菩薩聲聞二藏. 以諸緣

覺有[&FFFF]#敎者. 亦是資聲悟道. 俱入聲聞藏攝.

有不[&FFFF]#敎者. 但由思修得果. 亦不立藏故. 彼

論中不立緣覺藏. 又就所證所得理果. 不異

諸聲聞故. 唯立二藏. 又據敎行少異聲聞藏.

亦別立藏. 如普超三昧經及入大乘論. 三乘

名爲三藏. 今此經者唯是菩薩收. 下文亦說

諸小乘義兼攝. 應知三十二部中何部攝者.

或唯一部以瑜伽中唯方廣部是菩薩藏. 餘

2眷屬聲聞故. 或三部攝. 謂方廣希法授記.

餘九是小乘故. 如法華說. 或九部攝. 除論義

因緣譬喩. 餘九是大乘故. 如涅槃第三說. 或

具十二部攝. 謂於大乘中自具十二故. 或十

二所不攝. 以小乘亦具十二非攝此故. 如法

華云. 受持十二部未足爲難. 信受此經是則

爲難. 或於大乘三藏十二總所不攝. 以理超

言外. 故經云言說別施行. 眞實離文字. 又云

二夜中間不說一字. 以言卽無言攝. 無所攝

故

第三顯敎差別者. 自佛法東流. 此方諸德分

敎開宗. 差別紛[&FFFF]#難備說. 及西方諸師所說

差別[&FFFF]#如華嚴記中說. 若依此經宗及通諸

敎種類相收. 或四或五. 今且辨四. 一有相宗.

下              欄

二無相宗. 三法相宗. 四實相宗. 釋此四宗

略以六義. 一就法數. 初宗立七十五法有爲

無爲執實之法. 如小乘說. 二破彼前宗所立

法相. 蕩盡歸空. 性無所有. 二空眞理相想俱

絶. 如般若等經中觀等論. 三法相宗中. 立三

性三無性有爲無爲色心等百法. 皆依識心

之所建立. 如深密經瑜伽等論說. 四實相宗.

會前敎中所立法相. [&FFFF]#不皆依如來藏緣起

稱實顯現. 如金作嚴具. 如此楞伽及密嚴等

經起信寶性等論說. 二就心識者. 初宗但說

六識. 二無相宗明六識空. 更無別立. 3法相

宗立八識. 然皆生滅不同眞性. 四實相宗明

前八識皆是如來藏隨緣所成. 亦生滅亦不

生滅性相交徹. 鎔融無□. 各如本部經論所

明. 三約緣起法. 初宗說有. 二說爲空. 三亦空

亦有. 謂遍計空依他有. 四非空非有. 謂相無

不盡故非有. 性不□緣故非空. 理事俱融二

邊雙寂. 不妨一味. 二諦宛然. 四就□小者. 初

宗一切二乘總不成佛. 二宗中定性二乘亦

不成佛. 不定性中已入見道則不□心. 自下

位中可有□心入菩薩道. 三宗中定性不□.

不定種性乃至羅漢[&FFFF]#許□心入大. 四宗中

定與不定一切俱□. 謂定者要入涅槃然後

方□. 不定者卽身□也. 五就乘者初宗唯三

無一. 二宗亦三亦一. 謂三顯一密也. 四宗唯

一無三. 謂一乘究竟悉成佛故. 六就持法人.

其初宗是達摩多羅等論師所持. 二龍樹提

婆等所持. 三無著世親等所持. 四馬鳴堅意

等所持. 更有餘宗餘義. 廣如華嚴記中說. 此

經數: 一七九○

經名: 入楞伽心玄義

頁數: 四二七

上              欄

經於上四中. 第四所說通亦具前. 準思可

見

第四敎所被機. 於中有二. 初簡機後擇器. 初

者此經及餘俱說. 衆生有五性差別. 一菩薩

種性. 二緣覺性. 三聲聞性. 四於上三乘不

定種性. 五定無三乘性. 若依權敎大乘有二

義. 一於此五中唯菩薩種性及不定性是此

所爲. 餘皆非器. 以性各定故. 二亦兼爲令於

自位. 各得利益. 終不能獲入大乘益. 若依實

敎大乘有其三義. 一現所被. 謂菩薩種性及

不定性. 二轉生被. 謂定性二乘要入涅槃後

受變易身. 方入大乘. 如須陀洹八萬劫乃至

□支十千劫等. 如涅槃說. 又法華云. 彼人雖

生滅度之想. 入於涅槃. 而於彼土心佛智慧

(云云). 智論云. 有妙淨土出過三界. 阿羅漢當

生其中. 彼論亦引此文也. 三遠被. 謂無性衆

生障重難入. 旣有佛性久久會當入此法中.

如佛性論及寶性論說. 又涅槃中凡諸有心

皆有佛性等. 是故五性皆是所爲. 悉皆當得

大菩提故. 二擇其器者. 雖有種性然由現起

障業差別. 於此乘法有器非器. 於中非器有

五. 一無信心故. 謂尙不信有未來業果. 是以

廣造惡業. 何肉信有菩提涅槃. 是難非器. 二

著有故. 謂知有業果不造諸惡. 修諸善品心

人天報. 樂著三有不心出離故. 亦非器. 三邪

心故. 謂雖心出離於外道邪見以心解脫. 執

見在懷根機未熟. 此亦非器. 四劣心故. 謂雖

捨外道而心二乘. 根若未熟亦非其器. 五錯

心故. 謂雖學大乘不了眞空. 妄取斷滅. 或執

中              欄

有緣起. 心彼性空. 於此圓融無障□法拒逆

不受. 遂成非器. 次辨法器亦有五重. 一證器.

謂大菩薩聞此法已卽便證入故. 二行器. 謂

地前菩薩觀此實法以成正行故. 三解器. 謂

初心菩薩依此實法順理生解. 以成正見. 依

此起行速成大益. 四信器. 謂依此法生淸淨

信. 發菩提心不心名利. 直心趣向. 受持領納.

習解習行亦得爲器. 勝□經中正智有三種.

一如實智. 當此證器也. 二隨順法智. 當此解

行器也. 三仰權智. 當此信器也. 彼云唯佛所

知非我境界. 但當信向故同此也. 五通器. 謂

前五非器隨其根熟悉皆當得入此法故

第五能詮敎體者. 通論敎體. 略辨十門. 一名

句能詮門. 二言聲詮表門. 三聲名合詮門. 四

聲名俱絶門. 五通攝所詮門. 六遍該諸法門.

七緣起唯心門. 八會緣歸實門. 九性相無□

門. 十圓明具德門. 初名句能詮者. 若約小乘

婆沙論中. 亦以名句文等次第行列等爲能

詮敎體. 若大乘中維摩等經. 亦以文字以爲

詮表. 此經下文隨相亦爾. 唯識論云. 名詮自

性句詮差別. 文卽是字. 爲二所依. 準釋應知.

二言聲詮表者. 若小乘中依發智論. 十二部

經以佛音聲語音語路用以爲性. 名句文等

顯佛敎作用. 若大乘中以名句依聲假立無

別體性. 是故唯以音聲爲性. 維摩經云. 以音

聲爲佛事. 三聲名合詮門. 若小乘中由前兩

說諸德合爲此爲三句. 若依大乘十地論中.

說者以二事說. 聽者以二事聞. 謂音聲及名

句. 耳識聞聲同時意識領解名句. 又維摩云.

下              欄

諸佛音聲語言文字而作佛事. 四聲名俱絶

者. 此義小乘無. 以彼法執不歸空故. 若大乘

中音聲文字當相卽空. 無所有故終日說法

未嘗說也. 經云. 其說法者無說無示. 又云如

幻說等. 良以無說之說. 是如幻說前三句顯

之. 說卽無說. 雖說性空. 此第四句顯之. 合此

四句爲一敎體. 是故離有離無[&FFFF]#超情表. 是

謂大乘眞實敎體. 五通攝所詮者. 瑜伽論云.

依契經體略有二種. 一文二義. 文是所依義

是能依. 此二俱是所知性. 解云以義因文顯

故說能依性空如幻. 準前應知. 六遍該諸法

者. 非但以此聲名及義. 然亦遍該色香味觸

及默然等. [&FFFF]#成詮表. 如下文揚眉動目等. 及

維摩云. 諸佛威儀進止無非佛事. 嗅香食飯

皆得三昧. 性空幻有無□準前. 七緣起唯心

者. 此上所說諸敎法等. [&FFFF]#不皆是唯心所現.

是故俱唯識爲體. 然有二義. 一約本影有無.

二說聽相攝. 前中四句. 一唯本無影. 如小乘

說. 但有心外無唯識故. 達摩多羅論師所立.

二有本有影. 謂由衆生聞法善根增上緣力.

擊佛心中利他種因. 於佛智上有文義相生.

名本性相敎. 由佛此敎增上緣力. 擊聞法者

漏無漏種. 於聞者識上有文義相生. 爲影像

相敎. 是故本在心外影在心內. 以此宗許衆

生心外有佛色聲諸功德故. 護法等論師皆

立此義. 三唯影無本. 謂離衆生心佛果唯有

如如及如如智. 大悲大願增上緣力. 令彼所

化根熟衆生心中現佛色聲說法. 無有心外

如來色聲[&FFFF]#相功德. 龍軍論師及堅慧論師

經數: 一七九○

經名: 入楞伽心玄義

頁數: 四二八

上              欄

等[&FFFF]#立此義. 四非本非影. 謂前心內所現之

影離心無體. 是故本影俱無所有. 龍樹提婆

多立此義. 二說聽相收者. 亦有四句. 一所化

衆生無別自體. 以如來藏爲衆生體. 佛智證

此以爲自體. 是故衆生擧體皆有佛智中現.

佛性論第二卷如來藏品云. 一切衆生悉在

如來智內. 故名爲藏. 以如如智稱如如境故.

一切衆生決定無有出如如境者. [&FFFF]#爲如來

之所攝持. 故名所藏衆生. 爲如來藏. 解云. 由

此當知. 所化衆生擧體全在佛智中. 肉所說

敎. 是故唯以佛心爲體. 二能化諸佛無別自

體. 證眞之智同眞. 一味衆生虛妄攬眞爲性.

是則佛體在衆生心內. 依體起用. 佛色聲等

旣從衆生心體中起. 還在衆生緣起心中. 是

故諸佛色聲等事尙是衆生心內之事. 肉言

敎等. 是故一切唯衆生心. 三由前二義不相

離. 故無□雙現. 謂佛心中衆生聽衆生心中

佛說法. 衆生心中佛爲佛心□衆生說法. 是

故全攝各無障□. 四佛唯衆生心佛相盡也.

衆生唯佛心衆生相盡也. 旣形奪兩盡說聽

雙亡. 何敎體之有. 此上四句合爲一事. 全此

全彼. 卽有卽無無障無□. 思之可見. 八會相

歸性者. 以妄計卽空緣起無性. 經依此義說

一切法卽眞如也. 又云. 文字性離. 是則解脫.

以相虛未嘗. 不盡. 性實未嘗不顯. 是故終日

說未曾說也. 九性相融通門者. 謂虛相盡而

不□存. 眞性現而不妨用. 是則相卽眞而相

不壞. 眞卽相而眞不變. 性相雙融二而無二.

經云. 衆生卽法身法身卽衆生. 法身衆生義

中              欄

一名異. 然義一之旨宜深思之. 十圓明無□

門者. 先開後合. 開者於一敎法開爲二門. 一

眞性平等. 二虛相差別. 其眞性有二義. 一隨

緣義. 二不變義. 經云. 不染而染染而不染. 是

此二義也. 其虛相亦有二義. 一不存義. 二不

壞義. 經云諸法無所有如是有世界卽非世

界是名世界等是此義也. 二合者. 亦有二重.

一以眞中隨緣義. 與相中不壞義合爲一義.

是眞不異俗. 以眞中不變義與相中不存義

合爲一義. 是俗不異眞. 二眞中不變義. 相中

不壞義. 眞乖俗故是非一義. 眞中隨緣義相

中不存義. 俗乖眞故是非一義. 以眞中隨緣

未嘗改變. 卽性不改. 無不隨緣. 隨緣不改. 一

味無二. 亦由相中存亡不二. 致令眞俗亦一

亦異及非一非異. 思之可見. 大乘法味意在

於斯

第六所詮宗趣者. 語之所表曰宗. 宗之所歸

曰趣. 通辨此經宗趣有十. 一或說無宗. 二或

唯妄想. 三或自覺聖智. 四或說一心. 五或開

二諦. 六三無等義. 七或以四門法義. 八或以

五門相對義. 九立破無□. 十顯密自在. 初無

宗者. 謂辨諸法性相圓融. 心言路絶. 旣無所

立故不可辨宗. 經云. 一切法不生者. 不應立

宗. 五分論多過故. 是故以無宗爲宗. 此語亦

不受爲趣. 二或以妄想爲宗者. 以妄想有二

義. 一病二藥. 病謂執見. 但是虛妄之想. 是所

對治故是病也. 藥謂佛語衆生言. 汝起有無

見皆是妄想. 衆生聞已卽離彼見. 故是藥也.

但由佛說於妄想還治妄想之病. 是故唯以

下              欄

妄想二字消釋一部經文. 以妄念若起卽是

妄想. 遂令妄念止息. 卽到此經處故以爲宗.

是故以妄想爲宗. 妄盡爲趣. 三以自覺聖

智爲宗者. 非直覺一切法唯是自心悉皆平

等. 亦復覺此能覺智之自體如理一味. 妙絶

能所離覺所覺. 故下云. 無有佛涅槃. 遠離覺

所覺. 覺在初心滿在佛果. 經文具辨. 故以爲

宗. 是故擧覺爲宗. 覺泯爲趣. 四或說. 一心爲

宗者. 以辨諸法皆由心現. 謂習氣內擾. 妄境

風起吹擊心海. 濤波萬端. [&FFFF]#不皆是心之所

現. 下文所說雖有多聞. [&FFFF]#不皆顯此唯心義.

故以爲宗. 是則擧唯心爲宗. 心盡爲趣. 下文

云. 無心之心量我說爲心量. 五二諦爲宗者.

謂開前一心以爲二諦. 卽心相差別染淨緣

起. 凡聖區分以約俗諦. 心體平等染淨相盡.

一味無二名爲眞諦. 此中眞俗相對有其五

義. 一相違義. 二相害義. 三相順義. 四相成

義. 五無□義. 初者謂談眞違俗. 以違俗生滅

故. 順俗則違眞. 以乖眞一味故. 如水靜波動.

理必相違. 若不爾者二諦雜亂. 此是非一門

也. 二相害者. 非直二理相違. 亦乃互奪共體.

謂要由泯俗令盡. 眞性方顯. 亦由覆眞令隱

俗相得成. 如擧水波無不盡. 取波水無所遺.

全體互奪二諦方立. 若不爾者則二諦別體不

成非一. 此則非異之非一門也. 三相順者. 謂

此盡俗之眞要不□俗立. 以眞非斷空故. 此

覆眞之俗要不□眞顯. 以俗是虛幻故. 如盡

波之水必不□波. 以水非木石故. 動水之波

要不隱水. 以波虛無體故. 若不爾者各乖本

經數: 一七九○

經名: 入楞伽心玄義

頁數: 四二九

上              欄

位. 二諦不成. 上是非一之非異門也. 四相成

者. 非直相順□不相違. 亦乃全體相與方各

得成. 謂眞是理實故必不違緣. 擧體隨隱而

成俗. 以俗是事虛故必不乖理. 擧體相盡而

顯眞. 如虛波攬水成. 水徹於波相則無波而

非水. 成波乃名水. 則波徹於水體. 無水而非

波. 動靜交徹二諦雙立. 若不爾者理事不融.

二諦俱壞. 此非異門也. 五無□者. 合前四句

所說. 爲一無□法界. 是故卽眞卽俗卽違卽

順卽成卽壞. 圓融自在同時俱現. 聖智所照

無□頓見. 是謂二諦甚深之相. 經意在此. 故

以爲宗. 觀此成行. 用以爲趣. 六以三無等義

爲宗趣者. 一無上境. 二無等行. 三無等果. 初

者謂前二諦所觀之境. 依此令成悲智等行.

行滿究竟得智斷果. 如攝論十殊勝義釋. 論

師攝爲此三. 謂初二殊勝爲無等境. 以所知

依是第八識. 及所知相是三性. 俱是所觀故.

次六殊勝爲無等行. 以四尋思觀. 六度十地

及三學等俱是正行故. 後二殊勝是無等果.

以彼果卽是菩提. 彼果斷是涅槃. 俱是所得

故. 今此經中上下所辨不出此三. 故亦同彼

以爲宗趣. 七以四門法義爲宗趣者. 一五法.

二三性. 三八識. 四二空. 初謂凡聖心境隨緣

爲五. 剋其自實不離三性. 三性所依唯有八

識. 八識義立方顯二空. 或亦依空性以立諸

識. 束八識以爲三性. 開三性以爲五法. 是則

依本起末. 凡聖區分不離二空. 性唯一味. 是

故於此四義或隨觀一門. 卽起信生解行成

得果. 或二或三乃至具四. 開合無□. 以成正

中              欄

閱. 大乘法相不越於此. 此經盛說故以爲宗.

餘義至文當辨. 八五門相對爲宗趣者. 一敎

義相對. 設敎爲宗以義爲趣. 要令尋敎得其

義故. 二理事相對者. 謂就義中緣起事相. 意

令趣入眞性故. 三境行相對者. 說眞俗諦境.

意欲令成無二正行故. 四比證相對者. 於行

中近說地前次行. 意在入地深證. 五因果相

對者. 謂令菩薩順行萬行. 令成佛果菩提. 此

上十事五對. 於此一部通皆備足. 故爲宗趣.

九立破無□者. 此經所破略有三位. 一邪見

外道. 二法執二乘. 三謬解菩薩. 其外道者. 謂

宗六師乃至九十五種皆悉隨機以理徵破.

務令捨邪歸正. 如經可知. 二二乘二部乃至

十八皆亦隨此破其所執. 務令捨小歸大. 亦

如文顯. 三謬解菩薩聞說眞空將謂斷滅. 聞

有業果謂實非空. 聞此二說將謂別體. 今□

授以正理令捨妄歸眞. 亦如文顯. 所立亦三.

一萬法唯心通治三病. 二唯一眞性如來藏

法. 三以不動眞性而建立諸法. 或亦泯事歸

理理現而事不壞. 二攬理成事. 事立而理不

隱. 三理事圓融. 不二而二. 此法若立無惑而

不遣. 卽立無不破也. 障盡方證. 卽破無不立

也. 是則立破之破非破也. 破立之立非立也.

立破形奪雙泯無寄. 經意在此故以爲宗. 是

則立破爲宗無寄爲趣. 十顯密自在門者. 但

入法根器有其二種. 一純二雜. 爲彼純器直

示法體令修證得果. 若爲雜器以覆相密語.

亦言異意異. 名爲密意. 如下文. 二夜中間不

說一字. 四種平等此佛. 卽彼五無間業. 證大

下              欄

菩提. 如是非一. 是則敎有顯密不同. 理無隱

現差別. 隨機顯密. 經至八萬四千. 其次統收

猶爲一百八句. 若攝末以歸本. 唯是一心. 眞

如是歸心一性不□百八宛然. 散說八萬四

千不失一心平等. 良以本末無二圓通無□.

是故以顯密爲宗. 泯二爲趣. 深性宗趣包括

多塗. 略擧十門顯斯一部宗趣之義. 略辨如

是

第七釋題目者. 略以十義釋. 一□名. 二指事.

三顯用. 四顯德. 五表法. 六辯行. 七表玄. 八

開釋. 九合辨. 十解品. 初□名者梵言楞伽. 此

云難入亦云險絶復云可畏亦曰莊嚴. 阿伐

□1陀羅此云下入. 以梵語中下入上入悉有

別名. 唯從上下入別有此名. 如入菩薩等. 解

四卷者. □爲無上. 此甚訛也. 勘諸梵本及十

卷中. 都無寶字. 十卷中□爲入者. 當名也. 二

指事辨者. 有二義. 此摩羅耶山居南海中. 孤

峙削成故名險絶. 二山頂有城□無門戶. 名

爲難入. 非直山無入路. 亦乃城絶戶扉. 唯有

神通者飛空下入方預其中. 故名此城以爲

難入. 佛及大衆應機降跡. 故名爲入. 卽從天

及處用以題名. 羅刹居中復名可畏. 衆寶校

飾. 復曰莊嚴. 三顯用者有二義. 一城爲難入.

佛能入之. 二羅刹難化. 入中化之. 果用垂降

至此二難. 故云入難入也. 四顯德者. 謂一心

眞性周絶四句. [&FFFF]#超情表猶崖城絶戶故云

難入. 垂言巧辨宣示悟入. 故云能入. 此卽敎

入義而義現也. 五表法者有三義. 一城表理

玄. 二羅刹表障重. 三入顯行成. 行成離羅刹

經數: 一七九○

經名: 入楞伽心玄義

頁數: 四三○

上              欄

之障. 證難入之城. 對法論中轉依略有三義.

一轉成. 謂行成也. 二轉離. 謂滅障也. 三轉

顯. 謂證理也. 此中三義當知亦爾. 六辨行者.

謂眞理性融掩絶圖度. 聖智玄悟妙證相應.

故云入難入也. 此則以智入理也. 七表玄者.

謂自覺聖智擧體是眞. 更無餘智能證此眞

故. 名難入. 還令卽眞之智證此卽智之眞. 此

卽無入入. 入而卽無入. 名難入也. 八開釋者

開此一題爲六義三對. 一通別一對. 謂入楞

伽經是一部通名. 勸請品是當篇別目. 二就

前通中敎義一對. 入楞伽是所依所詮. 經之

一字是能1起能詮. 三就所詮之中境智一對.

謂楞伽是所入之境. 入是能詮之智. 是故開

之有此三對. 九合辨者. 謂難往之入故卽依

處難顯佛力也. 且依義顯敎依理顯德. 依境

顯行. 皆依主釋也. 難卽入故境智不殊. 持業

釋也. 入之難及入卽難二. □前可知. 二合敎

義者. 謂詮入楞伽之經. 則敎依義立. 或依入

楞伽城方宣此敎. 則經名依處而立. 皆依主

釋也. 若文字性離. 是則解脫. 敎卽義故持業

釋也. 或處能表義. 經卽處故亦持業釋. 十釋

品名者. 勸謂勸發. 請謂心請. 卽請佛親降其

處. 勸演內證法輪. 又亦勸請是一悟. 謂諸佛

降赴. 諸佛說法. 品中明此. 故以爲名. 問準餘

經應題序品. 何不爾耶. 答若望爲經由致理

是序品. 但以品內事別或題異號. 如華嚴妙

嚴等. 何故四卷都名佛語心品者. 準下文此

經一部俱是楞伽心也. 佛語者準梵語正□

名爲佛敎. 於佛敎楞伽中. 此爲中心要妙之

中              欄

說. 非是緣慮等心. 如般若心等. 此是滿部之

都名. 非別品目

第八部類傳譯者. 先明部類依所見聞有其

三部. 一大本有十萬頌. 如開皇三寶錄說. 在

于□南遮俱槃國山中. 具有楞伽等十本大

經各十萬頌. 二次本有三萬六千頌. 如此所

□諸梵本中皆云三萬六千偈. 經中某品卽

備答一百八問. 如吐火羅三藏彌陀山. 親於

天竺受持此本. 復云西國現有龍樹菩薩所

造釋論. 解此一部. 三小本千頌有餘. 名楞伽

紇伐耶. 此云楞伽心. 卽此本是舊云乾栗太

心者訛也. 其四卷本就中人更重略之耳. 言

傳譯者其四卷本. 宋元嘉年中天竺三藏心

那跋陀羅. 於丹陽祇洹寺譯. 沙門寶雲傳語.

慧觀筆受. 其十卷本後魏季天竺三藏菩提

留支. 於洛陽永寧寺譯. 今此一本卽大周聖

曆元年于□三藏實叉難陀. 於神都佛授記

寺譯華嚴了. 尋奉[&FFFF]#令再譯楞伽. 文猶未畢.

陀駕入京令近朝安置淸禪寺. [&FFFF]#譯畢猶未

再勘. 三藏奉[&FFFF]#歸[&FFFF]#. 至長安二年有吐火羅

三藏彌陀山. 其初曾歷天竺卄五年. 備窮三

藏尤善楞伽. 奉[&FFFF]#令共□經沙門復禮法藏

等. 再更勘譯. 復禮輟文御製經序. [&FFFF]#述云爾.

其四卷□文不盡. 語順西音. 致令□彦[&FFFF]#哲

措解無由. 愚類庸夫强推邪. 解其十卷雖文

品少具. 聖意難顯. 加字混文者泥於意. 或致

有錯. 遂使明明正理滯以方言. 聖上慨此難

通. 復令更譯. 今則詳五梵本. 勘二漢文. 取其

所得正其所失. 累載優業當盡其旨. 庶令學

下              欄

者幸無訛謬

第九明義分齊者. 先義後文. 義者然此經中

義理浩汗. 撮其機要略顯十門. 一緣起空有

門. 二諸識本末門. 三識體眞妄門. 四本識種

子門. 五佛性遍通門. 六二乘□心門. 七行位

卷舒門. 八障治無□門. 九違順自在門. 十佛

果常住門. 初者於緣起性. 此土南北諸師各

執空有. 不足爲會. 但西域淸辨論主依般若

等經習龍猛等宗. 造般若燈及掌珍等論. 確

立比量辨依他空. 護法等論師依深密等經

習無著等宗. 造唯識等論. 亦立比量顯依他

不空. 後代學人智光戒賢繼其宗致. 傳[&FFFF]#不

絶. 今謂不爾. 前龍樹中觀無著親釋. 提婆百

論世親注解. 以龍樹所辨明有不異空. 無著

所說明空不異有. 是以二士相契冥合爲一.

非直理無違諍. 亦乃仰稱龍樹爲阿□梨. 後

代論師爲時□慧薄. 聞空謂斷因果. 聞有謂

隔眞空. 是以淸辨破違空之有. 令蕩盡歸空.

方顯卽空之有. 因果不失. 護法等破滅有之

空. 令因果確立. 方顯卽有之空. 眞性不隱. 此

二士各破一邊共顯中道. 此乃相成非相破

也. 若不爾者無著世親何不破於龍猛等論.

而還造釋[&FFFF]#述彼空. 後人不達其旨隨言執

取各互相違. 非直俱不見理. 更增□諍. 得謗

人法罪. 何者謂怖空恐斷勵力立有. 不了幻

有是不異空之有故. 是故乖空則失於有. 失

於有者良爲取有. 旣失空失有. 而謂立有.

此是情有非是法有. 豈非具謗眞空幻有. 以

己所見情有之法稱爲佛說. 是亦謗佛. 異有